Dragi učenici,

još jednom vam ponavljam upute za rad kako bi i ove školske godine u našoj školi obilježili **Dan sigurnijeg interneta**.

Vaš zadatak je **osmisliti i snimiti video zapis** u trajanju najviše **30 sekundi** koji sadrži jednu poruku s objašnjenjem po želji odabranog online prava ili odgovornosti. Snimljenim video zapisom trebate prenijeti poruku koja će obrazovati i savjetovati ostale učenike kako se primjereno, odgovorno i sigurno ponašati na internetu.

Nemojte zaboraviti da vaš rad ne smije sadržavati uvredljive dijelove ni poruke mržnje i svakako vodite računa o autorskim pravima, a to znači da vi kao autori rada u potpunosti odgovarate za sadržaje koje ćete koristili u svom radu (npr. glazbu u video zapisu; ukoliko ćete je imati) te možebitno kršenje tuđih autorskih prava.

Napomena: na mrežnoj stranici portala Suradnici u učenju možete pogledati primjere prošlogodišnjih radova učenika iz cijele Hrvatske (LINK: <http://goo.gl/nocef>). Imajte na umu, da trajanje prošlogodišnjih video zapisa nije bilo ograničeno, ali ove godine mogu trajati najviše 30 sekundi. Pogledajte i priložene prezentacije jer možda baš iz njih dobijete ideju za svoj rad!

O sigurnosti na internetu svakako se podsjetite prelistavajući digitalni priručnik za djecu na tu temu (LINK: <http://goo.gl/qgUHa>).

Prelistajte i priručnik Sigurnost djece na internetu! (LINK: <http://goo.gl/IhhRm>)

Sretno! 

Nastavnik informatike